ভূরি বাই
ভূরি বাই একজন ভারতীয় ভিল চিত্রশিল্পী। তিনি পিটল গ্রামে জন্মগ্রহণ করেছিলেন। এই গ্রামটি মধ্যপ্রদেশ ও গুজরাটের সীমান্তে অবস্থিত। তবে পিটল মধ্যপ্রদেশের ঝাবুয়া জেলার একটি গ্রাম। ভূরি বাই ভারতের বৃহত্তম উপজাতি গোষ্ঠী ভিল সম্প্রদায়ের অন্তর্ভুক্ত। মধ্য প্রদেশ সরকারের শিল্পীদের প্রতি সর্বোচ্চ রাষ্ট্রীয় সম্মাননা 'শিখর সম্মান' সহ অনেক পুরস্কার তিনি জিতেছেন। ২০২১ সালে তিনি ভারতের চতুর্থ সর্বোচ্চ বেসামরিক পুরস্কার পদ্মশ্রী পেয়েছিলেন।